CELEX: 62011CO0483
Language: fi
Date: 2011-12-14
Title: Unionin tuomioistuimen määräys (kuudes jaosto) 14 päivänä joulukuuta 2011.#Andrei Emilian Boncea ym. (C-483/11) ja Mariana Budan (C 484/11) vastaan Statul român.#Ennakkoratkaisupyyntö: Tribunalul Argeş - Romania.#Ennakkoratkaisupyyntö - Työjärjestyksen 43 artikla, 92 artiklan 1 kohta ja 103 artiklan 1 kohta - Euroopan unionin perusoikeuskirja - Kommunistisen järjestelmän aikana poliittisin perustein tuomituille henkilöille suoritettava korvaus - Oikeus korvaukseen henkisestä kärsimyksestä - Unionin oikeutta ei sovelleta - Unionin tuomioistuimen toimivallan selvä puuttuminen.#Yhdistetyt asiat C-483/11 ja C-484/11.

Unionin tuomioistuimen määräys (kuudes jaosto) 14.12.2011 – Boncea ym. vastaan Statul român
      (yhdistetyt asiat C‑483/11 ja C-484/11)
      Ennakkoratkaisupyyntö − Työjärjestyksen 43 artikla, 92 artiklan 1 kohta ja 103 artiklan 1 kohta − Euroopan unionin perusoikeuskirja
         – Kommunistisen järjestelmän aikana poliittisin perustein tuomituille henkilöille suoritettava korvaus – Oikeus korvaukseen henkisestä kärsimyksestä − Unionin oikeutta ei sovelleta − Unionin tuomioistuimen toimivallan selvä puuttuminen
      
      Ennakkoratkaisukysymykset – Unionin tuomioistuimen toimivalta – Rajat – Unionin perusoikeuskirjan tulkintaa koskeva pyyntö – Kansallinen lainsäädäntö, joka ei ole unionin oikeuden täytäntöönpanoa – Unionin tuomioistuimen toimivallan puuttuminen (SEU 6 artiklan 1 kohta; SEUT 267 artikla; Euroopan unionin perusoikeuskirjan
         51 artiklan 1 kohta) (ks. 28 ja 30–35 kohta sekä määräysosa)
      
      Aihe 
      
         
               Ennakkoratkaisupyyntö – Tribunalul Argeş – Ihmisoikeuksien ja perusvapauksien suojaamiseksi tehdyn yleissopimuksen 5 artiklan
                  ja ihmisoikeuksien yleismaailmallisen julistuksen 8 artiklan tulkinta – Kommunistisen järjestelmän aikana poliittisin perustein
                  tuomituille henkilöille suoritettava korvaus – Sellaisen kansallisen lainsäädännön sallittavuus, jolla rajoitetaan oikeutta
                  saada korvausta henkisestä kärsimyksestä
               
            Ratkaisu 
      Euroopan unionin tuomioistuimella ei selvästi ole toimivaltaa vastata Tribunalul Argeșin (Romania) 4.4. ja 4.7.2011 tekemillään
         päätöksillä esittämiin kysymyksiin.